Arrangørerne forklarer yderligere, at man har valgt at aflyse årets festival, fordi man ikke længere mener, det er muligt at stable en festival på benene givet tingenes tilstand.

- Vi håber meget, at situationen i Storbritannien er forbedret markant i slutningen af juni - men selv hvis den er, er vi ikke længere i stand til at bruge de næste tre måneder med de tusindvis af arbejdere her på gården, der skulle hjælpe os med det enorme arbejde med at bygge infrastruktur og forlystelser (på festivalpladsen).

Den fem dage lange Glastonbury Festival afholdes i den lille by Pilton nær Glastonbury i Somerset, England og kunne i år - ligesom Roskilde Festival - have fejret sit 50 års jubilæum.

Sidste uge offentliggjorde den amerikanske musikfestival Coachella, at man har valgt at udskyde festivalen, der skulle have været afholdt over to weekender i april, til nye datoer i oktober.

Læs også : Hypet amerikansk festival udskydes efter corona-frygt

Roskilde Festival fortsætter forberedelser

Aflysningen af Glastonbury får umiddelbart ingen konsekvenser for afholdelsen af Roskilde Festival. Det siger Roskilde Festivals talskvinde Christina Bilde i en skriftlig udtalelse:

"Det er meget trist, at en så stor og betydningsfuld festival som Glastonbury må aflyse på grund af de ekstraordinære omstændigheder.

Det har umiddelbart ikke betydning for Roskilde Festival, at Glastonbury Festival aflyser. Vi forventer stadig at afholde festivalen, og vi er i fuld gang med planlægningen.

Vi forstår fuldt ud, at mange bliver bekymrede over, om Roskilde Festival også er i fare nu, fordi de to festivaler ligger så tæt på hinanden og også deler en række kunstnere på plakaten. Men det er svært at sammenligne festivalerne så direkte.

Blandt andet skriver Glastonburys arrangører, at de aflyser, fordi de har en meget lang opbygningsperiode, hvor tusinder af frivillige og medarbejdere samles tre måneder før festivalens start og bor og bygger op sammen. Sådan er det ikke hos os, hvor vi opbygger festivalpladsen over kortere tid og tættere på start.